Source: http://www.margecany.info/obecny-urad/stavebny-urad/
Timestamp: 2017-11-23 11:07:34+00:00

Document:
Stavebný úrad | Obec Margecany
ul.Obchodná č.7
Ing. Jozef Magda
tel: 053/4799229, e-mail: magda.jozef@margecany.sk
Vladimír Uličný
tel: 053/4799229, e-mail: ulicny@margecany.sk
Tlačivá pre stavebný úrad:
Ohlásenie stavebných úprav alebo udržiavacích prác
Návrh na odstranenie stavby – pdf
Návrh na začatie územného konania
Žiadosť o stavebné povolenie v spojenom konaní
Návrh na vydanie územneho rozhodnutia pre prístavby, nadstavby, rekonštrukcie
Žiadosť o povolenie zmeny účelu využitia stavby
Čo môžete vybaviť na stavebnom úrade:
vydanie územného rozhodnutia,
vydanie stavebného povolenia,
vydanie kolaudačného rozhodnutia,
vydanie rozhodnutia o zmene účelu využitia stavby,
vydanie rozhodnutia o zmene stavby pred dokončením,
povolenie terénnych úprav, reklamných a propagačných zariadení,
ohlásenie drobnej stavby,
vydanie záväzného stanoviska pre špeciálne stavebné úrady,
vydanie súpisného čísla.
Stavebný úrad Margecany na úseku územného rozhodovania a stavebného poriadku vykonáva nasledujúcu činnosť:
V zmysle platnej legislatívy podľa zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky, ktorým sa novelizoval zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákona č. 369/1990 Zb. o obecnom zriadení v znení neskorších predpisov a zákona č. 222/1996 Z.z. o organizácii miestnej štátnej správy, podľa ktorých
– s účinnosťou od 1.1.2003 je stavebným úradom obec,
– pôsobnosť stavebného úradu je preneseným výkonom štátnej správy,
– obce sa môžu dohodnúť na spolupráci a zriadiť spoločný obecný úrad na základe zmluvy.
1.2 Výkon činností obce ako stavebného úradu
Obec pri výkone činností stavebného úradu podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov vykonáva nasledovné činnosti:
– rozhodovaciu činnosť vrátane ukladania sankcií,
– štátny stavebný dohľad,
– evidenčnú činnosť a poskytovanie informácií do informačného systému.
Ďalšie súvisiace činnosti:
– prešetrovanie petícií a sťažností,
– výkon rozhodnutí podľa zákona o správnom konaní,
– rozhodovanie o opravných prostriedkoch,
– spravodajskú činnosť podľa príslušných zákonov a vyhlášok o štátnej štatistike.
1.3 Rozhodovacia činnosť obce ako stavebného úradu vrátane ukladania sankcií
V súlade s platnými právnymi predpismi obec pri rozhodovaní podľa stavebného zákona vykonáva najmä nasledovné činnosti:
1. vedie územné konanie (okrem územia vojenských obvodov) a vydáva územné rozhodnutia podľa § 32 až 42 stavebného zákona:
c) rozhodnutie o chránenej časti krajiny (o chránenom území alebo o ochrannom pásme),
d) rozhodnutie o stavebnej uzávere,
2. povoľuje drobné stavby, stavebné úpravy, udržiavacie práce a vybrané telekomunikačné stavby na základe ohlásenia podľa § 55 ods. 2 a § 57 stavebného zákona,
3. vedie stavebné konanie a vydáva stavebné povolenie na stavby a ich zmeny podľa § 54 až 70 stavebného zákona, s výnimkou stavieb spadajúcich do kompetencie špeciálnych stavebných úradov podľa § 120 stavebného zákona a vojenských a iných stavebných úradov podľa § 121 stavebného zákona,
4. povoľuje v odôvodnených prípadoch na žiadosť stavebníka zmenu stavby ešte pred jej dokončením podľa § 68 stavebného zákona,
5. povoľuje terénne úpravy a informačné, reklamné a propagačné zariadenia podľa § 71 až 73 stavebného zákona,
6. vedie kolaudačné konanie a vydáva kolaudačné rozhodnutie na stavby, na ktoré vydal stavebné povolenie podľa § 76 až 82 stavebného zákona,
7. vydáva povolenie na predčasné užívanie stavby podľa § 83 stavebného zákona,
8. rozhoduje o dočasnom užívaní stavby na skúšobnú prevádzku podľa § 84 stavebného zákona,
9. rozhoduje o zmene v užívaní stavby podľa § 85 stavebného zákona,
10. nariaďuje údržbu stavby, terénnych úprav a zariadení; nariaďuje nevyhnutné úpravy na stavbe alebo na stavebnom pozemku podľa § 86 a § 87 stavebného zákona,
11. povoľuje alebo nariaďuje odstránenie stavieb a ich zmien, terénnych úprav a zariadení; rozhoduje o dodatočnom povolení stavby podľa § 88 až 93 stavebného zákona,
12. nariaďuje vykonanie neodkladných zabezpečovacích prác podľa § 94 stavebného zákona
13. rozhoduje o vyprataní stavby podľa § 96 stavebného zákona,
14. rozhoduje o zastavení prác na stavbe alebo o zrušení stavebného povolenia podľa § 102 ods. 2, 3 a 4 stavebného zákona,
15. nariaďuje obstaranie dokumentácie skutočného realizovania stavby alebo zjednodušenej dokumentácie podľa § 104 stavebného zákona,
16. prerokúva priestupky fyzických osôb a správne delikty právnických osôb a fyzických osôb oprávnených na podnikanie a ukladá sankcie podľa § 105 až 107 stavebného zákona,
17. vydáva súhlas k povoleniu stavby špeciálnym stavebným úradom podľa § 120 stavebného zákona,
18. rozhoduje o rozsahu oprávnenia zamestnancov stavebných úradov vstupovať na pozemky a stavby podľa § 134 stavebného zákona ,
19. rozhoduje o opatreniach na susednom pozemku alebo stavbe podľa § 135 stavebného zákona ,
20. vydáva súhlas k povoleniu stavby špeciálnym stavebným úradom podľa § 120 stavebného zákona
1.4 Vykonávanie štátneho stavebného dohľadu
Vykonávanie štátneho stavebného dohľadu zabezpečuje orgán štátneho stavebného dohľadu, ktorými sú poverení pracovníci stavebného úradu podľa § 99 písm. a) stavebného zákona
1. orgán štátneho stavebného dohľadu vykonáva ŠSD podľa § 98 až 101 a § 102 ods. 1 a 5 stavebného zákona.
2. orgán štátneho stavebného dohľadu nariaďuje skúšky stavby, odobratie a preskúšanie vzoriek a prizvanie znalcov na posúdenie technicky náročných alebo neobvyklých stavieb podľa § 101 stavebného zákona,
3. orgán štátneho stavebného dohľadu vyzve na urobenie nápravy podľa § 102 ods. 1 a 5 stavebného zákona.
1.5 Evidenčná činnosť obce ako stavebného úradu
Obec ako stavebný úrad je povinná vykonávať evidenčnú činnosť a poskytovať informácie do informačného systému v súlade s § 130, 131 a 132 stavebného zákona. Obec ako stavebný úrad:
– vedie evidenciu a ukladá rozhodnutia, vrátane všetkých písomností a iných opatrení vyplývajúcich z činnosti stavebného úradu podľa § 131 a 132 stavebného zákona.
1.6 Poskytovanie informácií do informačného systému
– zabezpečuje činnosti vyplývajúce z poskytovania informácií do informačného systému o výstavbe podľa 130 ods. 5 stavebného zákona,
1.7 Iné súvisiace činnosti
Činnosti súvisiace s činnosťou obce ako stavebného úradu:
– zabezpečenie výkonu rozhodnutí podľa zákona o správnom konaní,
– spravodajská činnosť podľa zákona č. 540/2001 Z.z. o štátnej štatistike a vyhlášky Štatistického úradu SR, ktorou sa vyhlasuje Program štátnych štatistických zisťovaní na príslušný rok. – Pri výkone činnosti stavebného úradu obec vyrubuje správne poplatky podľa zákona č. 145/1995 Z.z. o správnych poplatkoch v znení neskorších predpisov.
a) Prešetrovanie petícií a sťažností
– obec prešetruje sťažnosti občanov a právnických osôb súvisiace s pôsobnosťou stavebného úradu podľa zákona č. 152/1998 Z.z. o sťažnostiach v rozsahu svojej pôsobnosti,
– obec vybavuje petície občanov a právnických osôb súvisiace s pôsobnosťou stavebného úradu podľa zákona č. 85/1990 Zb. o petičnom práve v rozsahu svojej pôsobnosti.
b) Výkon rozhodnutí podľa zákona č. 71/1967 Zb. o správnom konaní (správny poriadok) v znení neskorších predpisov:
– obec zabezpečuje výkon rozhodnutia, ktoré vydala v prvom stupni ako stavebný úrad, podľa § 71 a nasl. správneho poriadku.
c) Výkon štátnej správy podľa zákona č. 71/1967 Zb. o správnom konaní (správny poriadok) v znení neskorších predpisov:
– obec rozhoduje v autoremedúre o odvolaniach proti rozhodnutiam, ktoré vydala ako stavebný úrad, podľa § 57 ods. 1 správneho poriadku,
– povoľuje alebo nariaďuje obnovu konania vo veciach, v ktorých rozhodla v poslednom stupni ako stavebný úrad, podľa § 63 ods. 1 správneho poriadku,
– rozhoduje o proteste prokurátora podanému proti vlastným rozhodnutiam, ak mu vyhovie, podľa § 69 ods. 1 správneho poriadku.
d) Výkon spravodajskej činnosti
– obec ako stavebný úrad plní funkciu spravodajskej jednotky k štvrťročnému štatistickému výkazu Inv 3-04 o začatých, rozostavaných a dokončených bytoch v zmysle § 18 zákona č. 540/2001 Z.z. o štátnej štatistike v znení neskorších predpisov. a vyhlášky Štatistického úradu SR, ktorou sa vyhlasuje Program štátnych štatistických zisťovaní na príslušný rok, ktorá sa uverejňuje v Zbierke zákonov SR.

References: § 32
 § 55
 § 57
 § 54
 § 120
 § 121
 § 68
 § 71
 § 76
 § 83
 § 84
 § 85
 § 86
 § 87
 § 88
 § 94
 § 96
 § 102
 § 104
 § 105
 § 120
 § 134
 § 135
 § 120
 § 99
 § 98
 § 102
 § 101
 § 102
 § 130
 § 131
 § 71
 § 57
 § 63
 § 69
 § 18